CELEX: 22008D0062
Language: sk
Date: 2008-06-06 00:00:00
Title: Rozhodnutie Spoločného výboru EHP č. 62/2008 zo 6. júna 2008 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

25.9.2008   
            
            
               SK
            
            
               Úradný vestník Európskej únie
            
            
               L 257/23
            
         
      ROZHODNUTIE SPOLOČNÉHO VÝBORU EHP
   č. 62/2008
   zo 6. júna 2008,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 46/2008 z 25. apríla 2008 (1).
            
         
               (2)
            
            
               Smernica Komisie 2006/141/ES z 22. decembra 2006 o počiatočnej dojčenskej výžive a následnej dojčenskej výžive a o zmene a doplnení smernice 1999/21/ES (2) sa má začleniť do dohody.
            
         
               (3)
            
            
               Smernica 2006/141/ES zrušuje smernicu Komisie 91/321/EHS (3) začlenenú do dohody, a preto je potrebné ju v rámci dohody zrušiť.
            
         
               (4)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Znenie bodu 54a (smernica Komisie 91/321/EHS) sa vypúšťa.
            
         
               2.
            
            
               Do bodu 54w (smernica Komisie 1999/21/ES) sa dopĺňa táto zarážka:
               
                           „—
                        
                        
                           
                              32006 L 0141: smernica Komisie 2006/141/ES z 22. decembra 2006 (Ú. v. EÚ L 401, 30.12.2006, s. 1).“
                        
                     
         
               3.
            
            
               Za bod 54zzzu [nariadenia Európskeho parlamentu a Rady (ES) č. 1925/2006] sa vkladá tento text:
               
                           „54zzzv.
                        
                        
                           
                              32006 L 0141: smernica Komisie 2006/141/ES z 22. decembra 2006 o počiatočnej dojčenskej výžive a následnej dojčenskej výžive a o zmene a doplnení smernice 1999/21/ES (Ú. v. EÚ L 401, 30.12.2006, s. 1).
                           Ustanovenia smernice sa na účely tejto dohody vykladajú s týmito úpravami:
                           
                                       a)
                                    
                                    
                                       Do článku 11 sa dopĺňajú tieto zarážky:
                                       
                                                   —
                                                
                                                
                                                   
                                                      v islandčine: ‚Ugbarnablanda‘ a ‚Soðblanda‘,
                                                
                                             
                                                   —
                                                
                                                
                                                   
                                                      v nórčine: ‚morsmelkerstatning‘ a ‚tilskuddsblanding‘.
                                                
                                             
                                 
                                       b)
                                    
                                    
                                       Do článku 12 sa dopĺňajú tieto zarážky:
                                       
                                                   —
                                                
                                                
                                                   
                                                      v islandčine: ‚Ungbarnamjólk‘ a ‚Mjólkurstoðblanda‘,
                                                
                                             
                                                   —
                                                
                                                
                                                   
                                                      v nórčine: ‚morsmelkerstatning basert på kumelk‘ a ‚tilskuddsblanding basert på kumelk‘.“
                                                
                                             
                                 
                     
         Článok 2
   Znenie smernice 2006/141/ES v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júna 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júna 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 223, 21.8.2008, s. 40.
   
      (2)  Ú. v. EÚ L 401, 30.12.2006, s. 1.
   
      (3)  Ú. v. ES L 175, 4.7.1991, s. 35.
   
      (4)  Ústavné požiadavky neboli oznámené.